หุ้นสหรัฐฯปิดแดนบวก
ตลาดหุ้นสหรัฐฯปิดในแดนบวก ทำสถิติสูงสุดในรอบ 2 ปีครั้งใหม่
8 ก.พ. 2554

ตลาดหุ้นสหรัฐฯปิดในแดนบวก ทำสถิติสูงสุดในรอบ 2 ปีครั้งใหม่ 
ตลาดหุ้นสหรัฐฯวานนี้(7 ก.พ.) ทำสถิติสูงสุดในรอบ 2 ปีครั้งใหม่ จากข่าวความเคลื่อนไหวควบรวมและเข้าซื้อกิจการ รวมถึงผลประกอบการอันสดใสในบริษัทต่างๆ ขณะที่นักลงทุนยังจับตาดูสถานการณ์ในอียิปต์อย่างใกล้ชิด       ดัชนีหุ้นดาวโจนส์ เพิ่มขึ้น 69.48 จุด (0.57 เปอร์เซ็นต์) ปิดที่ 12,161.63 จุด แนสแดค เพิ่มขึ้น 14.69 จุด (0.53 เปอร์เซ็นต์) ปิดที่ 2,783.99 จุด เอสแอนด์พี เพิ่มขึ้น 8.18 จุด (0.62 เปอร์เซ็นต์) ปิดที่ 1,319.05 จุด ขณะที่ราคาน้ำมันร่วงลงเช่นกัน หลังจากความรุนแรงในอียิปต์คลี่ลายลง บรรเทาความกังวลต่อปัญหาลำเลียงพลังงานผ่านช่องแคบสุเอซ       สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนมีนาคม ลดลง 1.55 ดอลลาร์ ปิดที่ 87.48 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 58 เซนต์ ปิดที่ 99.25 ดอลลาร์ต่อบาร์เรล